ᱠᱚᱭᱛᱷᱚᱞ ᱦᱚᱱᱚᱛ

ᱠᱚᱭᱛᱷᱚᱞ ᱦᱚᱱᱚᱛ ᱫᱤᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱚᱭᱛᱷᱚᱞ ᱱᱟᱜᱽᱨᱟᱦᱟ ᱫᱚ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱒᱓᱑᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱐᱗᱒,᱘᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾  ᱱᱚᱶᱟ ᱫᱚ ᱠᱚᱨᱱᱚᱞ ᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱠᱟᱭᱛᱷᱚᱞ ᱦᱚᱱᱚᱛ ᱫᱚ ᱦᱚᱨᱤᱭᱟᱬᱟ ᱥᱚᱨᱠᱟᱨ ᱦᱚᱱᱚᱛ ᱞᱮᱠᱟᱛᱮ ᱴᱷᱟᱹᱣᱠᱟᱹ ᱞᱮᱫᱼᱟᱭ ᱑᱖ ᱚᱠᱴᱚᱵᱚᱨ ᱑᱙᱘᱙ ᱨᱮ, ᱠᱩᱨᱩᱠᱷᱮᱛᱨᱚ ᱟᱨ ᱡᱤᱱᱫᱽ ᱦᱚᱱᱚᱛ ᱠᱦᱳᱱ ᱦᱟᱹᱴᱤᱧ ᱚᱰᱚᱠ ᱠᱟᱛᱮ ᱾ ᱡᱟᱦᱟᱸ ᱨᱮ ᱠᱩᱨᱩᱠᱷᱮᱛᱨᱚ ᱦᱚᱱᱚᱛ ᱨᱮᱱᱟᱜ ᱜᱩᱦᱞᱟ ᱟᱨ ᱠᱚᱭᱛᱷᱚᱞ ᱦᱩᱰᱤᱧ ᱠᱷᱳᱸᱰ ᱥᱟᱶᱛᱮ ᱡᱤᱱᱫᱽ ᱦᱚᱱᱚᱛ ᱨᱮ ᱠᱟᱞᱭᱟᱛ ᱦᱩᱰᱤᱧ-ᱛᱚᱦᱥᱤᱞ ᱟᱨ ᱛᱩᱨᱩᱭ ᱜᱚᱴᱟᱝ ᱟᱹᱛᱩ ᱢᱮᱥᱟ ᱦᱟᱠᱟᱱᱟ ᱾  

ᱱᱚᱶᱟ ᱦᱚᱱᱚᱛ ᱫᱚ ᱑ ᱱᱚᱵᱷᱮᱢᱵᱚᱨ ᱑᱙᱘᱙ ᱨᱮ ᱵᱮᱱᱟᱣ ᱞᱮᱱᱟ ᱾ 
ᱠᱷᱚᱸᱰ (Divisions)
ᱠᱚᱭᱛᱷᱚᱞ ᱦᱚᱱᱚᱛ ᱫᱚ ᱯᱩᱱᱭᱟᱹ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱭᱜ ᱠᱟᱱᱟ ᱺ ᱠᱚᱭᱛᱷᱚᱞ, ᱜᱩᱦᱞᱟ, ᱯᱩᱱᱰᱨᱤ ᱟᱨ ᱠᱟᱞᱭᱟᱛ ᱾ ᱚᱱᱟ ᱠᱚ ᱟᱨᱦᱚᱸ ᱯᱮᱭᱟ ᱦᱩᱰᱤᱧ-ᱛᱚᱦᱥᱤᱞ (sub-tehsil) ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱯᱩᱱᱤᱭᱟᱹ ᱨᱟᱭ ᱫᱚᱨᱵᱟᱨ ᱢᱟᱹᱪᱤ (Vidhan Sabha constituencies) ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱜᱩᱦᱞᱟ (Guhla), ᱠᱟᱞᱭᱟᱛ (Kalayat), ᱠᱚᱭᱛᱷᱚᱞ (Kaithal) ᱟᱨ ᱯᱩᱱᱰᱨᱤ (Pundri) ᱾ ᱱᱚᱶᱟ ᱠᱚ ᱫᱚ ᱡᱚᱛᱚ ᱠᱩᱨᱩᱠᱷᱮᱛᱨᱚ ᱦᱚᱲ ᱫᱚᱨᱵᱟᱨ ᱢᱟᱹᱪᱤ (Lok Sabha constituency) ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱠᱚᱭᱛᱷᱚᱞ ᱵᱟᱨ ᱟᱥᱚᱥᱤᱭᱮᱥᱚᱱ
ᱠᱚᱭᱛᱷᱚᱞ ᱵᱟᱨ ᱟᱥᱚᱥᱤᱭᱮᱥᱚᱱ ᱫᱚ ᱑᱙᱐᱕-᱐᱖ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱨᱤᱱ ᱥᱚᱦᱮᱫ ᱞᱮᱠᱟᱛᱮ ᱑᱙᱗᱐ ᱥᱟᱹᱦᱤᱛ ᱨᱮ ᱖᱐ ᱦᱚᱲ ᱠᱚ ᱛᱟᱦᱮᱸ ᱠᱱᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱓ ᱦᱚᱲ ᱫᱚ ᱩᱠᱤᱞ (pleaders) ᱟᱨ ᱦᱚᱱᱚᱛ ᱵᱟᱨ ᱟᱥᱚᱥᱤᱭᱮᱥᱚᱱ ᱫᱚ ᱐᱑ᱹ᱑᱑ᱹ᱑᱙᱘᱙ ᱥᱟᱹᱦᱤᱛ ᱨᱮ ᱠᱚᱭᱛᱷᱚᱞ ᱦᱚᱱᱚᱛ ᱵᱮᱱᱟᱣᱮᱱ ᱛᱟᱭᱚᱢ ᱠᱚ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾

ᱰᱮᱢᱚᱜᱽᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱐᱗᱒,᱘᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱥᱟᱭᱯᱨᱚᱥ (Cyprus) ᱫᱤᱥᱚᱢ ᱨᱤᱱ ᱦᱚᱲ ᱮᱞ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱨᱷᱚᱰᱮ ᱫᱷᱤᱯᱩ (Rhode Island) ᱨᱤᱱ ᱦᱚᱲ ᱥᱟᱶ ᱠᱚ ᱵᱟᱨᱟᱵᱟᱹᱨᱤᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱔᱒᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱓ᱹ᱓᱙% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱢᱩᱸᱫᱽ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱚᱸᱰᱮ ᱘᱘᱐ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ  ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐ᱹ᱖% ᱢᱮᱱᱟᱜᱼᱟ ᱾

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱚᱱᱟ ᱦᱚᱱᱚᱛ ᱨᱮ ᱘᱙ᱹ᱓᱗% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱑᱐ᱹ᱓᱔% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱟᱠᱚᱣᱟ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
ᱠᱚᱭᱛᱷᱚᱞ ᱦᱚᱱᱚᱴ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ